ธนาคารกลางสหรัฐฯ ประกาศคงอัตราดอกเบี้ยนโยบายไว้ที่ร้อยละ 1.00-1.25 - FINNOMENA
ธนาคารกลางสหรัฐฯ ประกาศคงอัตราดอกเบี้ยนโยบายไว้ที่ร้อยละ 1.00-1.25 ด้วยมติเป็นเอกฉันท์ พร้อมทั้งประกาศเริ่มดำเนินนโยบาย Balance sheet normalization ในเดือนตุลาคม
21 ก.ย. 2560

ธนาคารกลางสหรัฐฯ ประกาศคงอัตราดอกเบี้ยนโยบายไว้ที่ร้อยละ 1.00-1.25 ด้วยมติเป็นเอกฉันท์ พร้อมทั้งประกาศเริ่มดำเนินนโยบาย Balance sheet normalization ในเดือนตุลาคม
โดย FOMC มองว่าเศรษฐกิจสหรัฐฯ ยังคงขยายตัวอย่างต่อเนื่องในระดับปานกลาง ด้วยแรงสนับสนุนจากการจ้างงานที่ยังคงแข็งแกร่ง ขณะที่มีมุมมองด้านอัตราเงินเฟ้อเช่นเดียวกับการการประชุมครั้งก่อนหน้า
นอกจากนี้ คณะกรรมการเสริมว่าผลกระทบจากพายุเฮอร์ริเคนต่างๆ ในช่วงที่ผ่านเป็นเพียงปัจจัยลบต่อเศรษฐกิจในเชิงชั่วคราวเท่านั้น
สำหรับรายงาน Economic Projections นั้น คณะกรรมการไม่มีการเปลี่ยนแปลงการคาดการณ์แนวโน้มอัตราดอกเบี้ยนโยบาย หรือ “Dot Plot” จากการประชุมเดือน มิ.ย. อย่างมีนัยสำคัญ
โดยคงการคาดการณ์ปรับขึ้นอัตราดอกเบี้ยอีก 1 ครั้งในปีนี้ และ 3 ครั้งในปี 2018 ขณะที่มีการปรับลดจำนวนการปรับขึ้นอัตราดอกเบี้ยในปี 2019 ลงเหลือเพียง 2 ครั้ง และมีการปรับลด Long run estimate ลงอีกร้อยละ 0.25
สำหรับหลักการและแผนการดำเนินการด้าน Policy Normalization นั้น รายละเอียดของแนวทางการดำเนินนโยบาย Balance sheet normalization ข้างต้นสอดคล้องกับแผน “Addendum to the Policy Normalization Principles and Plans” ที่ประกาศในเดือน มิ.ย. ที่ผ่านมา โดยเริ่มตั้งแต่เดือน ต.ค. นี้เป็นต้นไป
Source: BOTSS
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: